《真觉寺访蔡上人》
元代·潘音

为寻支遁扣禅关，趺坐观空出宇寰。净土无尘劳白拂，天花如雨落青山。

龙皈宝座香云满，鸽绕经台佛日閒。谁谓陶潜偏嗜酒，从今莲社未应还。

作者简介：（1270—1355）绍兴新昌人，字声甫。生十岁而宋亡，闻长老谈崖山事，即潸然涕下。长从吴澄学，读夷齐传，击节愤叹。以荐召，不就。筑室南洲山中，名其轩曰“待清隐居”。有《待清遗稿》。